EkBass/fiwiki-20250220-pages-articles huggingface dataset:
Zhao Qinggang

Zhao Qinggang (s. 24. heinäkuuta 1985) on kiinalainen keihäänheittäjä. Zhaon ennätys on lokakuussa 2014 Aasian kisoissa Etelä-Korean Incheonissa heitetty 89,15, joka oli myös Aasian ennätys. Zhao voitti tuon kilpailun. Tulos 89,15 sijoittui kauden 2014 maailmanlistan toiselle sijalle. Zhao edusti maataan MM- kisoissa 2013, 2015 ja 2019 joka kerta karsintaan. Ensimmäisen kerran Zhao pääsi yli 80 metrin vuonna 2012. == Lähteet == * * http://www.mtv.fi/sport/yleisurheilu/uutinen/artikkeli/aasian-kisoissa-hurja- keihaskaari-ruuskanen-sai-vaistya/4377022 Luokka:Kiinalaiset keihäänheittäjät Luokka:Vuonna 1985 syntyneet Luokka:Elävät henkilöt
Jean-Gabriel Pageau

Jean-Gabriel Pageau (s. 11. marraskuuta 1992) on kanadalainen jääkiekkoilija, joka edustaa NHL-seura New York Islandersia. Hän on Ottawa Senatorsin neljännen kierroksen varaus vuoden 2011 varaustilaisuudesta. Pageau on kanadanranskalainen. == Ura == Pageaun varasi kotikaupungin joukkue Ottawa Senators vuoden 2011 varaustilaisuudessa. Pageaun ammattilaisura alkoi kaudella 2012–2013 Ottawan AHL:ssä pelaavassa farmiseura Binghamton Senatorsissa. 69 pelaamassaan ottelussa Pageau teki seitsemän maalia ja yhteensä 29 pistettä ennen kuin sai kutsun NHL:ään 10. huhtikuuta 2013. Pageau pysyi NHL:ssä kauden loppuun asti tehden kaksi maalia ja neljä pistettä yhdeksässä runkosarjan pelissä. 5. toukokuuta 2013 Pageau teki hattutempun itäisen konfrenenssin neljännenfinaaleiden kolmannessa ottelussa Montreal Canadiensia vastaan. Ottawa voitti pelin 6–1. Hän oli vasta toinen pudotuspeleissä hattutempun tehnyt Senatorsin pelaaja. Ensimmäinen oli Daniel Alfredsson. Siirtotakarajalla helmikuussa 2020 Senators kauppasi Pageaun New York Islandersiin vaihdossa ensimmäisen kierroksen varausvuoroon vuoden 2020 varaustilaisuudessa ja lisäksi kahteen ehdolliseen varausvuoroon. == Lähteet == * https://www.sportsnet.ca/hockey/nhl/senators-trade-jean-gabriel-pageau- islanders/ === Viitteet === Luokka:Kanadalaiset jääkiekkoilijat Luokka:New York Islandersin pelaajat Luokka:Ottawa Senatorsin varaamat pelaajat Luokka:Vuonna 1992 syntyneet Luokka:Elävät henkilöt
Derek Grant

Derek Grant (s. 20. huhtikuuta 1990) on kanadalainen jääkiekkohyökkääjä, joka pelaa NHL-seura Anaheim Ducksin organisaatiossa. Hän on Ottawa Senatorsin neljännen kierroksen varaus vuoden 2008 varaustilaisuudesta. == Ura == 10\. maaliskuuta 2011 Grant teki kolmivuotisen tulokassopimuksen Ottawan kanssa. Grant teki ammattilaisdebyyttinsä Ottawan farmijoukkue Binghamton Senatorsissa. Hän oli osa Binghamtonin Calder Cupin voittanutta joukkuetta. Grant teki NHL-debyyttinsä 16. helmikuuta 2013 Toronto Maple Leafsia vastaan. Lokakuussa 2020 Grant teki vapaana agenttina Anaheim Ducksin kanssa kolmevuotisen ja yhteensä 4,5 miljoonan dollarin arvoisen sopimuksen. https://www.sportsnet.ca/nhl/article/derek-grant-returns-ducks-third-time- three-year-deal/ == Lähteet == Luokka:Kanadalaiset jääkiekkoilijat Luokka:Anaheim Ducksin pelaajat Luokka:Ottawa Senatorsin varaamat pelaajat Luokka:Vuonna 1990 syntyneet Luokka:Elävät henkilöt
Cody McLeod

Wesley Cody McLeod (s. 26. kesäkuuta 1984 Binscarth) on kanadalainen entinen jääkiekkoilija. McLeodin pelipaikka oli vasen laitahyökkääjä. McLeod on 188 senttimetriä pitkä ja painaa 95 kilogrammaa. ==Pelaajaura== McLeod neljä kautta WHL-juniorisarjassa, mutta häntä ei koskaan varattu NHL:ään. Hän pelasi UHL-, ECHL- ja AHL-sarjoissa muutaman kauden, kunnes teki try out -sopimuksen Colorado Avalancen kanssa vuonna 2007. McLeod pelasi kaudesta 2007–2008 Colorado Avalanchessa, kunnes hänet kaupattiin tammikuussa 2017 Nashville Predatorsiin. Ensimmäisen ottelunsa Nashvillessa hän pelasi 14. tammikuuta 2017, vanhaa seuraansa Colorado Avalanchea vastaan. Ottelussa McLeod tappeli Jarome Iginlan kanssa, ja teki maalin vain päivä pelaajakaupan jälkeen, vanhassa kotihallissaan. Tehopisteiden valossa McLeodin paras kausi NHL:ssä on ollut kausi 2008–2009, jolloin hän teki 75 ottelussa tehot 15+5. Predators laittoi kaudella 2017–2018 McLeodin vapaiden pelaajien waivers-listalle, josta New York Rangers poimi hänet tammikuussa 2018. McLeod palasi Nashvilleen seuraavalla kaudella, kun Rangers kauppasi hänet Predatorsiin vaihdossa varaustilaisuuden varausvuoroon. == Lähteet == ==Aiheesta muualla== * Luokka:Kanadalaiset jääkiekkoilijat Luokka:Vuonna 1984 syntyneet Luokka:Elävät henkilöt
Juan Sebastián Cabal

Juan Sebastián Cabal (s. 25. huhtikuuta 1986 Cali, Kolumbia) on kolumbialainen tennispelaaja. Hänen suurimpia saavutuksiaan ovat maailmanrankingin 14. tila nelinpelissä vuodelta 2018 ja nelinpelin finaalipaikat Ranskan avoimissa 2011 Eduardo Schwankin kanssa ja Australian avoimissa 2018 Robert Farahin kanssa. Oikeakätinen Cabal on 185 senttimetriä pitkä. Cabal voitti yhdessä maanmiehensä Robert Farahin kanssa kultaa Pan-Amerikan kisoissa vuonna 2011 nelinpelistä. Nykyisin hän pelaa nelinpeliä pääosin Farahin kanssa. Cabal osallistui vuoden 2012 kesäolympialaisiin Lontoossa nelinpelissä, mutta jäi tuolloin ensimmäiselle kierrokselle. Kaksinpelissä hänen paras rankingsijoituksensa on 184. vuodelta 2011. == Lähteet == * http://www.itftennis.com/procircuit/players/player/profile.aspx?playerid=100019101 * http://www.atpworldtour.com/en/players/juan-sebastian-cabal/c834/overview Luokka:Kolumbialaiset tennispelaajat Luokka:Vuonna 1986 syntyneet Luokka:Elävät henkilöt
Regina Roma

Regina Roma (DVD-julkaisussa Regina) on Jean-Yves Praten ohjaama saksalais- italialainen independent-elokuva vuodelta 1982. Elokuva on genreltään draama, ja sen pääosissa ovat Ava Gardner ja Anthony Quinn. Regina Roma kertoo tukehduttavasta äidistä (Gardner), joka pitää keski-ikäistä poikaansa (Sharkey) tiukasti emotionaalisessa napanuorassa. Regina Roma jäi Ava Gardnerin viimeiseksi elokuvaksi. Regina Roma pääsi teatterilevitykseen Italiassa ja Saksassa, mutta Yhdysvalloissa se julkaistiin suoraan videolle. Elokuva julkaistiin vuosina 1999 ja 2003 DVD:lle. ==Näyttelijät== ==Lähteet== ==Aiheesta muualla== * * Luokka:Italialaiset draamaelokuvat Luokka:Saksalaiset draamaelokuvat Luokka:Independent-elokuvat Luokka:Vuoden 1982 italialaiset elokuvat Luokka:Vuoden 1982 saksalaiset elokuvat
Mike Weaver

Arthur Michael Robert Weaver (s. 2. toukokuuta 1978) on kanadalainen uransa lopettanut jääkiekkoilija. == Ura == Varaamaton vapaa pelaaja allekirjoitti sopimuksen Atlanta Thrashersin kanssa 15. kesäkuuta 2000. Hän voitti IHL:n mestaruuden Atlantan yhteistyöseurassa Orlando Solar Bearsissa. Kaudella 2001–2002 Weaver pelasi ensimmäiset 16 NHL-otteluaan. Weaver pelasi suurimman osan Atlantassa viettämistään neljästä kaudesta farmijoukkue Chicago Wolvesissa. Kesällä 2004 Weaver siirtyi vapaana pelaajana Los Angeles Kingsiin. Työsulkukauden 2004–2005 hän pelasi Kingsin AHL-yhteistyöseurassa Manchester Monarchsissa. Kaudet 2005–2006 ja 2006–2007 NHL:ssä. 8\. elokuuta 2007 Weaver teki sopimuksen Pittsburgh Penguinsin kanssa. Ennen kauden 2007–2008 alkua hänet kuitenkin asetettiin waiver-listalle, josta Vancouver Canucks hänet poimi itselleen. Hän pelasi Canucksissa 55 peliä. Seuraavaksi kaudeksi Weaver siirtyi St. Louis Bluesiin. 3\. elokuuta 2010 Weaver siirtyi St. Louisista vapaaksi pelaajaksi, jollaisena hän teki kahden vuoden ja 1,8 miljoonan dollarin sopimuksen Florida Panthersin kanssa. Neljännellä Florida -kaudellaan 2013–2014 Weaver kaupattiin 4. maaliskuuta 2014 Montreal Canadiensiin, joka antoi tilalle viidennen kierroksen varausvuoron vuoden 2015 varaustilaisuuteen. Luokka:Kanadalaiset jääkiekkoilijat Luokka:Vuonna 1978 syntyneet Luokka:Elävät henkilöt
Fränningen kirkko

Fränningen kirkko () on rakennus Ruotsissa Sjöbon kunnassa. Se on valmistunut 1100-luvun lopussa ja on rakennettu romaaniseen tyyliin. Kirkko on pyhitetty aikanaan Marialle ja seitsemälle naispyhimykselle. Kirkossa tehtiin iso remontti vuonna 1941, jolloin vuonna 1622 valmistuneen saarnastuolin alkuperäiset värit palautettiin. Punertavasta marmorista tehty kastemalja on yhtä vanha kuin kirkkokin. ==Lähteet== * Fränninge kyrka Luokka:Ruotsin kivikirkot Luokka:Sjöbon kunta Luokka:Skånen läänin kirkot Luokka:Kirkot Lundin hiippakunnassa
Panu Pulma

Panu Tapio Pulma (s. 2. lokakuuta 1952 Kajaani)Veli-Matti Autio: Suomen Historiallisen Seuran matrikkeli 1875–2007, s. 160. Suomalaisen Kirjallisuuden Seura, Helsinki 2007. on suomalainen historiantutkija ja dosentti vuodesta 1986. Hän on ollut Helsingin yliopiston Suomen ja Pohjoismaiden historian yliopistonlehtori vuodesta 2002 alkaen. Sitä ennen hän toimi akatemiatutkijana sekä teki professorin ja apulaisprofessorin sijaisuuksia Helsingin ja Joensuun yliopistoissa. Pulma on tutkinut muun muassa yhteiskunnan vähäosaisten historiaa. Hän on julkaissut Suomen lastensuojelun historian, Kajaanin historian ja laajaan tutkimushankkeeseen perustuneen Suomen romanien historian. == Lähteet == == Aiheesta muualla == * Panu Pulma 375 humanistia -sivustolla 3.2.2015, Helsingin yliopiston humanistinen tiedekunta Luokka:Suomalaiset historioitsijat Luokka:Vuonna 1952 syntyneet Luokka:Elävät henkilöt
Once More ’Round the Sun

Once More ’Round the Sun on yhdysvaltalaisen heavy metal -yhtye Mastodonin kuudes studioalbumi. Albumi julkaistiin 24. kesäkuuta 2014 levymerkillä Reprise Records. Albumi debytoi Suomen virallisen listan sijalla 1. == Kappaleet == # # # # # # # # # # # == Kokoonpano == * Troy Sanders – laulu, bassokitara * Brent Hinds – laulu, kitara * Brann Dailor – laulu, rummut * Bill Kelliher – kitara === Muut tekijät === * Nick Raskulinecz – tuottaja * Ted Jensen – masteroija * Scott Kelly – laulu kappaleessa "Diamond in the Witch House" * Gary Lindsey (kertosäe) & The Coathangers (loppu) – muu taustalaulu kappaleessa "Aunt Lisa" * Valient Himself – taustalaulu (kappale "Asleep in the Deep") * Isaiah "Ikey" Owens – syntetisaattori (kappale "Asleep in the Deep") == Arvostelut == * AllMusic: AllMusic review * Imperiumi.net: Imperiumi.net: Levyarvio * Kaaoszine: 9/10Mastodon – Once More ’Round the Sun Viitattu 28.10.2022. * Metacritic: 78/100Metacritic: Reviews for Once More ’Round the Sun by Mastodon * Metalliluola: 9/10Mastodon – Once More ’Round The Sun (2014) Viitattu 28.10.2022. * Pitchfork: 6.3/10Pitchfork Media review * Sputnikmusic: 4.1/5Sputnikmusic: Emeritus review * Rumba: Levyarvio: Mastodon: Once More ’Round the Sun – Heavymöröt salonkikelpoisuuden kynnyksellä Viitattu 28.10.2022. * Soundi: MASTODON: Once More ’Round The Sun Viitattu 28.10.2022. == Lähteet == == Aiheesta muualla == * Once More 'Round the Sun discogs.com -sivustolla * Luokka:Vuoden 2014 albumit Luokka:Mastodonin albumit
Maggie (televisioelokuva)

Maggie on vuonna 1986 ensiesitetty Waris Husseinin ohjaama yhdysvaltalainen televisioelokuva, jonka pääosissa ovat Stefanie Powers, Ava Gardner ja Ian Ogilvy. Televisioelokuva on genreltään mysteerikomedia, ja se kertoo yläluokkaisesta lontoolaislesken Maggie Webbistä, jonka edesmennyt aviopuoliso ei jätä hänelle ison talon lisäksi muuta kuin suuren verovelan, minkä johdosta hyvään elämään tottunut Maggie joutuu töihin. Diane Webbin rooli jäi Gardnerin viimeiseksi roolityöksi. Televisioelokuva kuvattiin Lontoossa, ja se ensiesitettiin Yhdysvalloissa 19. heinäkuuta vuonna 1986. ==Näyttelijät== ==Lähteet== ==Aiheesta muualla== * Luokka:Vuoden 1986 yhdysvaltalaiset elokuvat Luokka:Yhdysvaltalaiset televisioelokuvat Luokka:Yhdysvaltalaiset komediaelokuvat
Walter Chiari – Fino all’ultima risata

Walter Chiari – Fino all’ultima risata on vuonna 2012 ensiesitetty Enzo Monteleonen ohjaama italialainen televisioelokuva, joka kertoo näyttelijä Walter Chiarin elämästä. Komediallisen elämäkertaelokuvan päärooleissa ovat Alessio Boni, Bianca Guaccero ja Anna Drijver. Televisioelokuva esitettiin Italiassa kahdessa osassa 26. ja 27. helmikuuta vuonna 2012. ==Näyttelijät== ==Aiheesta muualla== * * Luokka:Vuoden 2012 italialaiset elokuvat Luokka:Italialaiset komediaelokuvat Luokka:Elämäkertaelokuvat
Leviathan (albumi)

Leviathan on yhdysvaltalaisen heavy metal -yhtye Mastodonin toinen studioalbumi. Se julkaistiin 31. elokuuta 2004 levymerkillä Relapse Records. Albumi on yhtyeen ensimmäinen konseptialbumi, jonka elementtinä on vesi. Albumi on myynyt Yhdysvalloissa yli 106 000 kappaletta. Albumi voitti Revolver-, Kerrang!- ja Terrorizer-lehtien vuoden albumi-tittelin. Albumi on ottanut runsaasti vaikutteita Herman Melvillen romaanista Moby Dick. Kappaleista "Iron Tusk", "Blood and Thunder" sekä "Seabeast" kuvattiin musiikkivideot. == Kappaleet == # # # # # # # # # # # == Kokoonpano == * Troy Sanders – bassokitara, laulu * Brent Hinds – kitara, laulu * Bill Kelliher – kitara, taustalaulu * Brann Dailor – rummut === Vierailevat muusikot === * Scott Kelly (Neurosis) – sanoitukset ja laulu kappaleessa "Aqua Dementia" * Neil Fallon (Clutch) – laulu kappaleessa "Blood and Thunder" * Matt Bayles – urut kappaleessa "Joseph Merrick" * Phil Peterson – sello kappaleessa "Aqua Dementia" === Muut tekijät === * Matthew F. Jacobson – vastaava tuottaja * Alan Douches – masteroija * Paul A. Romano – grafiikka, design == Arviot == * Allmusic: http://www.allmusic.com/album/r706772/review * Blender: http://www.blender.com/guide/reviews.aspx?id=3188 * Desibeli.net: Mastodon: Leviathan Viitattu 28.10.2022. * Imperiumi.net: http://www.imperiumi.net/index.php?act=albums&id;=2390 * Pitchfork Media: 8.5/10http://pitchfork.com/reviews/albums/5143-leviathan/ == Aiheesta muualla == * Leviathan discogs.com -sivustolla * == Lähteet == Luokka:Vuoden 2004 albumit Luokka:Mastodonin albumit
Anna Drijver

Anna Drijver (s. 1. lokakuuta 1983 Haag, Etelä-Hollanti, Alankomaat) on alankomaalainen näyttelijä ja malli. Drijver on saanut ballerinan koulutuksen, ja 15-vuotiaasta asti hän on työskennellyt mallina. Drijver valmistui Amsterdamin teatterikoulusta vuonna 2008. Hän on esiintynyt muun muassa elokuvissa Bride Flight (2008), Stricken – eräänlaista rakkautta (2009) ja Loft (2010). Drijver on esiintynyt lisäksi useissa alankomaalaisissa televisiosarjoissa. Hän on avoliitossa näyttelijä Benja Bruijningin kanssa. ==Aiheesta muualla== * Anna Drijverin kotisivut * Luokka:Alankomaalaiset näyttelijät Luokka:Alankomaalaiset mallit Luokka:Vuonna 1983 syntyneet Luokka:Elävät henkilöt
Björn Smeds

Björn Smeds (16. marraskuuta 1915 Loviisa – 21. maaliskuuta 1952 Helsinki) oli suomalainen toimittaja, joka vaikutti 1930-luvulla kansallissosialistisissa järjestöissä. Smeds julkaisi Ruotsissa kaksi kirjaa salanimillä Erik Grönberg ja Roland Rönneck. Björn Smedsin vanhemmat olivat urheiluvaikuttaja, liikemies, voimistelija ja olympiamitalisti Viktor Reinhold Smeds ja Aina Maria Niska (1880–1962). Aina Niska oli salakuljettajana tunnetun Algot Niskan sisar. Smeds oli 1930-luvulla mukana Arvi Kalstan johtamassa kansallissosialistisessa Suomen Kansan Järjestössä. SKJ:n hajottua Smeds perusti elokuussa 1936 Suomen Työrintama-puolueen yhdessä Yrjö Raikkaan ja Sven B. Oksasen kanssa. Puolue toimi vuoteen 1939 saakka. Smeds toimi Kustannus Oy Vasaran julkaiseman Siniristi-lehden päätoimittajana 1939. __NOTOC__ == Teoksia == Salanimellä Erik Grönberg: * Jag var Gestapos agent. Natur och Kultur, Stockholm 1944 Salanimellä Roland Rönneck: * Gestapo i Sverige: Spionroman. Grehams förlag, Stockholm 1945 == Lähteet == * Svenskt författarlexikon 2: 1941–1950, s. 552. Projekt Runeberg. * Geni.com: Björn (Pekka) Smeds. ===Viitteet=== Luokka:Suomalaiset kansallissosialistit Luokka:Suomalaiset äärioikeistolaiset poliitikot Luokka:Suomalaiset toimittajat Luokka:Suomenruotsalaiset kirjailijat Luokka:Vuonna 1915 syntyneet Luokka:Vuonna 1952 kuolleet
Do You Want to Dance

Do You Want to Dance on Bobby Freemanin kirjoittama ja levyttämä musiikkikappale vuodelta 1958. Kappale sijoittui Yhdysvaltain Billboard Hot 100 -listalla sijalle viisi. Kappaleen teema on aikakaudelleen tyypillinen; siinä pyydetään tyttöä tanssimaan. Myös Cliff Richard on tehnyt kappaleesta kuuluisan version. Muita levyttäjiä ovat olleet muun muassa Del Shannon, The Beach Boys, The Mamas & the Papas, Bette Midler ja Ramones. == Hurriganesin versio == Suomalainen Hurriganes-yhtye julkaisi kappaleesta cover-version vuonna 1973. Kappale äänitettiin Finnlevyn studioilla Helsingissä vuoden 1973 lopulla. Single ilmestyi joulukuun lopulla 1973. Se muodostui hitiksi kasvattaen yhtyeen ihailijapohjaa entisestään. Single nousi listalle tammikuussa 1974, ja oli korkeimmillaan kolmannella sijalla. Tapio Korjus arvioi singleä helmikuun 1974 Introssa: Singlen B-puolella on yhtyeelle tyypillisempi, rhythm and blues -tyylinen kappale ”True Fine Mama”, joka on alun perin Little Richardin tuotantoa. == Kokoonpano == *Remu Aaltonen – laulu, rummut *Cisse Häkkinen – bassokitara *Albert Järvinen – kitara == Lähteet == Luokka:Yhdysvaltalaiset rockkappaleet Luokka:Vuoden 1958 kappaleet Luokka:Cliff Richardin kappaleet Luokka:The Beach Boysin kappaleet Luokka:Hurriganesin kappaleet Luokka:Ramonesin kappaleet
Dynamiittii

Dynamiittii on Diandran 24. lokakuuta 2014 julkaistu toinen studioalbumi. Albumi nousi ensimmäisellä listaviikollaan Suomen virallisen albumilistan 12:nneksi. Albumi on saavuttanut suoratoiston ja varsinaisen levymyynnin yhdistämällä kultalevyn. Albumin ensimmäinen single ”Paha poika” julkaistiin 13. kesäkuuta 2014. Kappale sijoittui parhaimmillaan Suomen virallisen singlelistan ensimmäiseksi ja latauslistan yhdeksänneksi. Elokuussa 2014 single myi kultaa. Toinen single ”Onni on” julkaistiin 22. syyskuuta 2014. == Kappaleet == == Arvostelut == * Keskisuomalainen: negatiivinen == Lähteet == Luokka:Vuoden 2014 albumit Luokka:Diandran albumit
Pikkulampikorento

Pikkulampikorento (Leucorrhinia dubia) on lampikorentoihin kuuluva Suomessa yleinen sudenkorento. == Ulkonäkö ja koko == Pikkulampikorennolla on väriltään tummat ylemmät perälisäkkeet. Koiraalla on selkeästi ulkoneva ja muodoltaan kohtalaisen suora ja suippo paritteluelimien väkänen. Naaraalla puolestaan on kolmion muotoiset osat sukuaukon suojuksessa. Tummassa takaruumiissa on pienikokoisia laikkuja, jotka ovat kapeammat kuin vastaavat täplälampikorennolla ja isolampikorennolla. Pikkulampikorennon täplät ovat naaraalla useimmiten keltaiset ja sukukypsällä koiraalla punaiset. Siipien kylkisuonet eli siiven etureunan siipisuonet eivät ole koko pituudelta vaalean keltaiset kuten isolampikorennolla, vaan tummat tyvestä siipisolmuun. Pikkulampikorennon takaruumiin pituus on 21–27 mm ja takasiiven pituus 23–28 mm. == Levinneisyys ja elinympäristö == Pikkulampikorento on yleinen pohjoisessa Euroopassa ja luoteisessa Aasiassa. Laji esiintyy etelämmässä reliktinä. Lajia tavataan melkein koko Suomessa yleisenä. Suorantojen alueilla laji elää useimmiten lähes varmasti. Laji elää enimmäkseen suoalueiden lammilla ja muilla suorantaisilla lammilla ja järvillä sekä muun muassa sorakuoppien lampareilla. == Elintavat == Pikkulampikorennon lentoaika on toukokuun lopulta elokuun lopulle. Päälentoaika on kesäkuun puolivälistä heinäkuun loppupuolelle. == Lähteet == == Aiheesta muualla == * Pikkulampikorento Korentowikissä Luokka:Sudenkorennot
Marja-Terttu Tolamo

Marja-Terttu Tolamo (vuoteen 1930 Topelius, 10. maaliskuuta 1915 Kangasniemi – 9. kesäkuuta 2000 KauniainenMarja-Terttu Tolamo Find A Grave. Viitattu 3.10.2014.) oli suomalainen teologi ja runoilija, joka teki elämäntyönsä Suomen Raamattuopiston apulaisjohtajana ja Herää valvomaan -lehden toimitussihteerinä.Anna minun tämä päivä valvoa, Sirkku Tolvanen, Kangasniemen seurakunta. Viitattu 1.4.2020. Kangasniemellä syntyneen ja kolmivuotiaana Mikkeliin muuttaneen Tolamon vanhemmat olivat liikemies Viktor Topelius ja Antonia Schultz. Tolamo valmistui ylioppilaaksi Mikkelin tyttökoulusta vuonna 1934 ja suoritti Sacri ministerii candidatus -tutkinnon Helsingin yliopistossa vuonna 1940. Tolamo toimi Suomen Raamattuopiston johtajattarena vuosina 1945–1962 ja apulaisjohtajana vuosina 1962–1980 sekä Suomen Raamattuopiston Kustannus Oy:n toimitusjohtajana vuosina 1980–1984. Vuosina 1970–1987 hän oli Herää valvomaan -lehden toimitussihteerinä. Hänet tunnetaan hengellisistä runoistaan, joista yksi on myös nykyisessä Suomen ev. lut.kirkon virsikirjassa virtenä numero 544 (Herra Jeesus, anna minun).Taustakuvaus virresta 544 Suomen evankelis-luterilainen kirkko. Viitattu 2.10.2014.Suomen teologit 1990, s. 657–658. Helsinki: Suomen Kirkon Pappisliitto, 1990. ISBN 952-90-2052-X. == Runokokoelmia == *Sävel yksi vain (1957) *Tyhjä käsi (1963) *Suoraan rungosta (1967) *Matkalla kotiin (1983) *Mantelipuu kukkii (1990) *Elämän kangas (1995) *Helmet (2009, toim. Mikko Nurmi) == Muita teoksia == * Opi tuntemaan Raamattusi (1950) * Sana Sinulle, jolla on vaikeaa (1968) * Aabraham (1972) * Armon ylistyslaulu (1977) *Opeta meitä rukoilemaan (1979) == Lähteet == Luokka:Suomalaiset teologit Luokka:Suomalaiset runoilijat Luokka:Suomalaiset virsirunoilijat Luokka:Vuonna 1915 syntyneet Luokka:Vuonna 2000 kuolleet
Golden Hour of Jimmy James and The Vagabonds

Golden Hour of Jimmy James And The Vagabonds on Pye Recordsin julkaisema ja Englannissa tehty kokoelmalevy vuodelta 1979. Levy on osa Pyen Golden Hour -sarjaa. Äänitykset ovat vuosilta 1968, 1975, 1976 ja 1979. Tuottajana on toiminut Biddu (Subiddu Music Ltd.) ja kappaleen "Red Red Wine" osalta John Schroeder. Biddu on osallistunut myös useiden kappaleiden kirjoittamiseen. Albumilla on mm. kappale "Now Is the Time", joka singlejulkaisuna oli brittilistalla parhaimmillaan sijalla viisi 21. elokuuta 1976. == Kappaleet == Kappaleet Subiddu / (Chappell) (1, 2, 4, 5, 7, 8), ATV Music Ltd (3), Humber Music / Carlin (6). Kappaleet Subiddu / (Chappell) (1, 4–6), Carlin Music (2), Essex Music Int (3), Subiddu / (Chappell) / Geronimo Music (Rondor) / Roker Music (7), London Tree Music (8), Acuff Rose Music (9). LP-levyn etiketeissä on annettu kappaleille vaihtoehtoiset nimet "You Don’t Stand a Chance (If You Can’t Dance)", "I’ll Go Where Your Music Takes Me", "Dancing to the Music of Love" ja "Till I Can’t Take Anymore". == Lähteet == * LP-levy Golden Hour of Jimmy James And The Vagabonds (Pye Records Golden Hour GH 679, 1979) ===Viitteet=== == Aiheesta muualla == * Luokka:Vuoden 1979 kokoelma-albumit Luokka:Brittiläiset soulalbumit
Realisaatiosaneeraus

Realisaatiosaneeraus on yrityssaneeraus, jossa tytäryhtiön liiketoiminta ja omaisuus myydään konsernin uudelle perustettavalle yhtiölle. Realisaatiosaneeraus muistuttaa konkurssia, mutta se tehdään konsernin sisäisesti, emoyhtiön alaisuudessa, eivätkä emoyhtiön omistajat sinänsä menetä omistustaan, kuten konkurssissa. Tytäryhtiön myyntiä kokonaisuutena konsernin uudelle yhtiölle kutsutaan liiketoimintakaupaksi. Liiketoimintakaupasta saatava kauppasumma tulee tytäryhtiölle ja sillä tyypillisesti lyhennetään sen velkoja. Luokka:Kauppaoikeus
Liiketoimintakauppa

Liiketoimintakauppa eli substanssikauppa on yrityskauppa, jossa yhtiö myy liiketoimintansa. Liiketoimintakaupassa myyjänä on yhtiö, ei yrittäjä, ja kaupasta saatavat rahat tulevat yhtiölle. Liiketoimintakaupassa ostaja yleensä ostaa liiketoiminnan sekä sen käyttö‐ että vaihto-omaisuuden, jotka tarvitaan liiketoiminnan jatkamiseen. Liiketoimintakaupassa kauppasumma jää liiketoiminnan myyvään yhtiöön ja rahojen siirtäminen haluttaessa yksityiseen käyttöön pitää suunnitella erikseen. Saamallaan kauppasummalla yhtiö voi maksaa pois velkojaan. Liiketoimintakauppa toteutetaan realisaatiosaneerauksessa. ==Katso myös== *Osakekauppa *Sukupolvenvaihdos Luokka:Kauppaoikeus
SMS S113

SMS S113 oli Saksan keisarikunnan laivaston S113-luokan torpedovene, joka tilattiin ensimmäisen maailmansodan aikana. Se valmistui sodan loputtua, jolloin alus luovutettiin sotakorvauksena Ranskalle. Alus liitettiin Ranskan merivoimiin nimellä Amiral Sénès. == Valmistus == Alus tilattiin 1916 Elbingistä F. Schichaulta ja sen köli laskettiin vesille telakkanumerolla 983. Alus laskettiin vesille 31. tammikuuta 1918 ja se valmistui 5. elokuuta 1919.Gröner, Erich s. 185 == Palvelus == Alus aloitti palveluksensa Reichsmarinessa, jonka alusluettelosta se poistettiin 5. marraskuuta 1919. Alus luovutettiin 23. toukokuuta 1920 Cherbourgissa sotakorvauksena Ranskalle, joka liitti sen laivastoonsa nimellä Amiral Sénès. Alus siirrettiin maalilaivaksi 1936 ja se upposi 19. heinäkuuta 1938 Marseillaisen, Jean de Viennen ja La Galissonnièren maalina. == Lähteet == * * === Viitteet === Luokka:S113-luokan torpedoveneet
Osakekauppa

Osakekauppa eli omistuskauppa on yrityskauppa, jossa myydään yhtiön omistukseen oikeuttavat osakkeet. Yrittäjä saa osakkeet myymällä yrityksestään suurin piirtein hinnan, josta on vähennetty velat. Osakekaupassa kauppasumma tulee yrittäjälle itselleen. Osakekaupassa ostaja ottaa vastatakseen yhtiön sopimukset, keskeneräiset työt ja mahdolliset aiempien urakoiden ja töiden vastuut. Osakekauppaa ei pidetä liikkeen luovutuksena siinäkään tapauksessa, että kaupan kohteena on yhtiön koko osakekanta, koska työntekijöiden työnantaja ei vaihdu osakekaupan yhteydessä, vaan työnantajana on koko ajan sama yhtiö. ==Katso myös== *Liiketoimintakauppa *Sukupolvenvaihdos Luokka:Kauppaoikeus Luokka:Osakeyhtiöt
Lone Star

Lone Star voi tarkoittaa ainakin seuraavia: * Kohtalon tähti (Lone Star), Vincent Shermanin ohjaama elokuva vuodelta 1952 * Lone Star, John Saylesin ohjaama elokuva vuodelta 1996 * Lone Star, vuosina 1975–1978 toiminut walesilainen rockyhtye.
Hamburg-luokka

Hamburg-luokka eli tyyppi 101 oli Saksan laivaston neljän aluksen muodostama hävittäjäluokka. Alukset oli suunniteltu Itämerellä tapahtuviin sotatoimiin, joissa aseistus ja nopeus oli merikelpoisuutta merkityksellisempää. == Alukset == Stülckenin telakka sai tilauksen suunnitella ja valmistaa alukset. Telakka oli kokematon sotalaivojen rakentamisessa ja se sai tilauksen, koska perinteiset sotalaivojen valmistamisesta vastanneet telakat olivat täysin työllistettyjä kauppalaivaston hankinnoista. Alusten aseistuksena oli ainoastaan tykkejä, kunnes taistelukykyä parannettiin 1976–1978 asentamalla aluksille ohjukset. Samalla alustyyppi päivitettiin tyypiksi 101A. Yksi 100 millimetrin tykki korvattiin kahdella Exocet-ohjusten laukaisualustalla ja Boforsit korvatiin Bredan 40 millimetrin tykein. Lisäksi torpedoputket poistettiin. Samassa yhteydessä modernisoitiin taistelunjohtokeskus, tutkat ja komentosilta. Hamburg-luokan hävittäjätGardiner, Robert s. 142 Nimi Telakka Kölinlasku Vesille Valmis Kohtalo Hamburg Stülcken-Werft 29. tammikuuta 1959 26. maaliskuuta 1960 23. maaliskuuta 1964 poistettu palveluksesta 24. helmikuuta 1994 romutettu Espanjassa Schleswig-Holstein Stülcken-Werft 20. elokuuta 1959 20. elokuuta 1960 12. lokakuuta 1964 poistettu palveluksesta 15. joulukuuta 1994 romutettu Belgiassa Bayern Stülcken-Werft 15. helmikuuta 1961 14. elokuuta 1962 6. heinäkuuta 1965 poistettu palveluksesta 16. joulukuuta 1993 romutettu Tanskassa Hessen Stülcken-Werft 5. helmikuuta 1961 4. toukokuuta 1963 8. lokakuuta 1968 poistettu palveluksesta 29. maaliskuuta 1990 romutettu Portugalissa Alukset sijoitettiin valmistuttuaan Wilhelmshaveniin 2. hävittäjälaivueeseen (). == Lähteet == * === Viitteet === *
Lütjens-luokka

Lütjens-luokka eli tyyppi 103 oli Saksan laivaston kolmen aluksen muodostama hävittäjäluokka. == Alukset == Lütjens-luokan hävittäjätGardiner, Robert s. 143 Nimi Telakka Kölinlasku Vesille Valmis Kohtalo Lütjens Bath Iron Works 1. maaliskuuta 1966 11. elokuuta 1967 22. maaliskuuta 1969 poistettu palveluksesta 18. joulukuuta 2003 romutettu Turkissa 2012 Mölders Bath Iron Works 12. huhtikuuta 1966 13. huhtikuuta 1967 23. helmikuuta 1969 poistettu palveluksesta 28. toukokuuta 2003 museolaivana Wilhelmshavenissa Rommel Bath Iron Works 22. elokuuta 1967 1. helmikuuta 1969 2. toukokuuta 1970 poistettu palveluksesta 30. syyskuuta 1998 romutettu Turkissa 2004 Alukset sijoitettiin valmistuttuaan Kieliin 1. hävittäjälaivueeseen (). == Lähteet == * === Viitteet === *
Embun kieli

Embu on Keniassa asuvien embujen puhuma bantukieli. Sitä puhui vuonna 1994 äidinkielenään 429000 ihmistä. Embun läheisimmät sukulaiskielet ovat kikuju ja mwimbi-muthambi. == Lähteet == Luokka:Bantukielet Luokka:Kenian kielet
Kamban kieli

Kamba on Keniassa asuvien kambojen puhuma bantukieli. Sitä puhui vuoden 2009 väestönlaskennassa äidinkielenään ihmistä. Kamban läheisin sukulaiskieli on dhaiso. == Lähteet == Luokka:Bantukielet Luokka:Kenian kielet
Kikujun kieli

Kikuju on Keniassa asuvien kikujujen puhuma bantukieli. Sitä puhui vuoden 2009 väestönlaskennassa äidinkielenään 6623000 ihmistä. Kikujun läheisimmät sukulaiskielet ovat embu ja mwimbi-muthambi. == Lähteet == Luokka:Bantukielet Luokka:Kenian kielet
Just Dance (videopeli)

Just Dance on Ubisoftin kehittämä ja julkaisema tanssipeli, joka julkaistiin alun perin Pohjois-Amerikassa 17. marraskuuta 2009. Se on samannimisen pelisarjan ensimmäinen osa. Pelissä tanssitaan käyttämällä Wii Remotea. Peli sisältää kolme erilaista pelitilaa. Moninpelaaminen on mahdollista. Pelillä on GameRankingsissa keskiarvona 48,41 % ja Metacriticissä 49/100. ==Lähteet== Luokka:Vuoden 2009 videopelit Luokka:Wii-pelit Luokka:Elektronisen urheilun pelit Luokka:Just Dance
Hupa

Hupa on Pohjois-Amerikan hupa-intiaanien puhuma uhanalainen athabasca-kieli. Valtaosa hupista on siirtynyt käyttämään englantia, ja hupan kieltä puhuu äidinkielenään enää 12 ihmistä Pohjois-Kalifornian Hoopa Valley -reservaatissa. Hupa on sukua jo kuolleille katon, mattolen ja wailakin kielille. == Lähteet == Luokka:Athabasca-kielet Luokka:Yhdysvaltain kielet Luokka:Uhanalaiset kielet
Liikkeen luovutus

Liikkeen luovutus on työsopimuksiin ja yrityskauppoihin liittyvä käsite, jolla tarkoitetaan tilannetta, jossa tietty pysyväksi organisoitu taloudellinen kokonaisuus, kuten yritys, vaihtaa omistajaa ja liikkeen toiminta jatkuu. Liikkeen luovutus tarkoittaa sitä, että yritys tai sen toiminnallinen osa luovutetaan toiselle yritykselle. Julkisella sektorilla liikkeen luovutus voi esimerkiksi tarkoittaa sitä, että virasto tai sen osa yhtiöitetään tai toiminta ulkoistetaan. Liikkeen luovutuksessa työntekijöiden siirtymistä koskevan pääsäännön mukaan työntekijät siirtyvät vanhoina työntekijöinä uuden työnantajan palvelukseen niin, että heidän työsuhteeseen liittyvät etuutensa eivät heikkene. Osakekauppaa ei pidetä liikkeen luovutuksena siinäkään tapauksessa, että kaupan kohteena on yhtiön koko osakekanta, koska työntekijöiden työnantaja ei vaihdu osakekaupan yhteydessä, vaan työnantajana on koko ajan sama yhtiö. Liikkeen luovutusta säätelee EY:n liikkeen luovutusdirektiivi 2001/23/EY. Liikkeen luovutusta koskevan direktiivin mukaan liikkeen luovutuksena ei pidetä hallintoviranomaisten uudelleen organisointia eikä hallinnollisten tehtävien siirtoa hallintoviranomaiselta toiselle. Luokka:Kauppaoikeus Luokka:Työoikeus
Kinaldiini

Kinaldiini eli 2-metyylikinoliini (C10H9N) on heterosyklinen aromaattinen yhdiste. Yhdistettä käytetään orgaanisissa synteeseissä valmistettaessa muun muassa lääkkeitä ja väriaineita. == Ominaisuudet == Huoneenlämpötilassa kinaldiini on väritöntä tai kellertävää nestettä. Yhdiste liukenee vain hyvin niukasti veteen ja paremmin orgaanisiin liuottimiin kuten etanoliin, asetoniin, dietyylieetteriin ja kloroformiin. Yhdisteen metyyliryhmä on aktivoitunut siten, että se voi reagoida kondensaatiolla aldehydien tai ketonien kanssa. Yhdisteen klooraus etikkahappoliuoksessa fosforipentoksidin läsnä ollessa johtaa 2-(trikloorimetyyli)kinoliiniin.K. Thomas Finley :Quinolines and Isoquinolines, Kirk-Othmer Encyclopedia of Chemical Technology, John Wiley & Sons, New York, 2005. Viitattu 3.10.2014Gerd Collin & Hartmut Höke: Quinoline and Isoquinoline, Ullmann's Encyclopedia of Industrial Chemistry, John Wiley & Sons, New York, 2000. Viitattu 3.10.2014 == Valmistus ja käyttö == Kinaldiinia esiintyy pieniä määriä kivihiilitervassa, josta sitä voidaan eristää ja puhdistaa. Yhdistettä valmistetaan myös synteettisesti ja käytettyjä menetelmiä ovat asetonin ja o-aminobentsaldehydin välinen kondensaatio emäksisissä olosuhteissa tai asetaldehydin tai krotonaldehydin kuumennus aniliinin kanssa suolahappo- tai rikkihappopitoisessa liuoksessa. Tuote voidaan puhdistaa muodostamalla siitä kompleksi sinkkikloridin kanssa ja tämä kompleksi saostuu emäksisistä liuoksista. Kinaldiinia käytetään muiden orgaanisten yhdisteiden kuten väriaineiden ja lääkkeiden synteeseissä. Yhdisteestä valmistetaan muun muassa syaniinivärejä kuten pinasyanolia ja kinoftaliinivärejä kuten kinoliinikeltaista ja kinaldiinipunaista. Kinaldiinia voidaan käyttää sen sulfaattisuolana kalojen nukuttamiseen ja tainnuttamiseen. Sitä käytetään muun muassa trooppisten kalojen keräämiseen. == Lähteet == == Aiheesta muualla == *Human Metabolome Database (HMDB): Quinaldine *ChemBlink: Quinaldine Luokka:Aromaattiset heterosykliset typpiyhdisteet
Slevi

Slevi on Kanadan orjaintiaanien puhuma athabasca-kieli. Kieli voidaan jakaa maantieteellisesti eristäytyneisiin pohjois- ja eteläslevin murteisiin. Molemmilla on virallisen kielen asema Kanadan Luoteisterritorioiden provinssissa. == Lähteet == Luokka:Athabasca-kielet Luokka:Kanadan kielet
Lütjens (D185)

Lütjens (runkonumero D185) oli Saksan liittotasavallan laivaston ja myöhemmin yhdistyneen Saksan laivaston Lütjens-luokan ohjushävittäjä. == Valmistus == Alus tilattiin Bath Iron Worksilta Yhdysvalloista, missä köli laskettiin 1. maaliskuuta 1966. Alus laskettiin vesille 11. elokuuta 1967 ja otettiin palvelukseen 22. maaliskuuta 1969.Gardiner, Robert s. 143 == Palvelus == Lütjens liitettiin palvelukseen otettaessa Kieliin sijoitettuun 1. hävittäjälaivueeseen (). Alus poistettiin palveluksesta 18. joulukuuta 2003 ja se on romutettu. == Lähteet == * === Viitteet === Luokka:Lütjens-luokan hävittäjät Luokka:Bath Iron Works
Musta joulu

Musta joulu tarkoittaa seuraavia asioita: * KC/MD Mafian kokoelma-albumin Kauheimmat joululaulut sisältämää digijulkaisua Musta joulu. * Vuoden 1974 kauhuelokuvaa Musta joulu (Black Christmas, ohjaaja Bob Clark) __DISAMBIG__ Luokka:Täsmennyssivut
Sami Rantala

Sami Rantala (s. 19. elokuuta 1986Sami Rantala Playerhistory-sivustolla ) on suomalainen futsalpelaaja. Hän edusti kaudella 2013–2014 Futsal-Ykkösen Pori Futsalia.Musan Salama Rantala on pelannut Suomen futsalmaajoukkueessa neljä ottelua.Maajoukkuepelaajat. Suomen Palloliitto. Hän on edustanut seuratasolla myös PoPaa ja FC Jazzia. Rantala pelaa myös jalkapalloa, jossa hän kaudella 2014 edusti Kolmosen Musan Salamaa.Musan Salaman edustusjoukkue 2014. Musan Salama. Hän on pelannut MuSassa 105 Kakkosen ottelua, joissa hän on tehnyt 36 maalia.Sami Rantala Soccerway-sivustolla Kaudella 2013 hän oli 18 maalillaan sarjan läntisen lohkon toiseksi paras maalintekijä Närpes Kraftin Jonas Granforsin (21) jälkeen.Palloverkko == Tilastot == Jalkapallo-ottelut ja maalit Palloliiton alaisissa sarjoissa. Päivitetty 3. heinäkuuta 2016. * 2007 Musan Salama (Kakkonen), 18 (1) * 2010 Musan Salama (Kakkonen), 26 (3) * 2013 Musan Salama (Kakkonen), 25 (18) * 2015 Musan Salama (Kakkonen), 27 (11) * 2016 Musan Salama (Kakkonen), 9 (3) ** Kakkonen yht. 105 (36) == Lähteet == Luokka:Suomalaiset futsalpelaajat Luokka:Vuonna 1986 syntyneet Luokka:Elävät henkilöt
Mölders (D186)

Mölders (runkonumero D186) oli Saksan liittotasavallan laivaston ja myöhemmin yhdistyneen Saksan laivaston Lütjens-luokan ohjushävittäjä. == Valmistus == Alus tilattiin 3. maaliskuuta 1965 Mainesta Yhdysvalloista Bath Iron Worksilta, missä köli laskettiin 12. huhtikuuta 1966. Alus laskettiin vesille 13. huhtikuuta 1967 ja otettiin palvelukseen 23. helmikuuta 1969.Gardiner, Robert s. 143 == Palvelus == Mölders liitettiin palvelukseen otettaessa Kieliin sijoitettuun 1. hävittäjälaivueeseen (). Alus poistettiin palveluksesta 23. toukokuuta 2003, jonka jälkeen se museoitiin. Alus on Wilhelmshavenissa Deutsches Marinemuseumissa. == Lähteet == * === Viitteet === Luokka:Lütjens-luokan hävittäjät Luokka:Bath Iron Works
Koyra chiini

Koyra chiini on songhaikieli, jota puhutaan Malissa Timbuktun alueella ja Ségoun alueen koillisosassa. Sitä puhui SIL Internationalin mukaan äidinkielenään ihmistä vuonna 1999. == Lähteet == Luokka:Songhaikielet Luokka:Malin kielet
Lusai

Lusai eli mizo on tiibetiläis-burmalainen kieli, jota puhutaan Koillis- Intiassa, Myanmarissa ja Bangladeshissa. Sillä on kansalliskielen asema Intian Mizoramin osavaltiossa. Suuri osa lusain noin puhujasta asuu Mizoramissa, mutta sitä puhutaan Intiassa myös Assamin, Manipurin, Nagalandin ja Tripuran osavaltioissa. Myanmarin lusain puhujat asuvat Chinin osavaltiossa lähellä Intian rajaa. Lusaita kirjoitetaan nykyisin pääasiassa latinalaisilla kirjaimilla, mutta myös bengalilaista kirjaimistoa käytetään. == Lähteet == == Aiheesta muualla == * Luokka:Tiibetiläis-burmalaiset kielet Luokka:Intian kielet Luokka:Myanmarin kielet Luokka:Bangladeshin kielet
Rwa

Rwa on Tansaniassa Meru-vuoren ympäristössä puhuttu bantukieli. Sitä puhuu äidinkielenään 90000 ihmistä. Rwan läheinen sukukieli on machame. == Lähteet == Luokka:Bantukielet Luokka:Tansanian kielet
Machame

Machame on Tansaniassa Kilimanjaron, Arushan ja Manyaran alueilla puhuttu bantukieli. Sitä puhuu äidinkielenään 300 000 ihmistä. Machamen läheisin sukulaiskieli on rwa. == Lähteet == Luokka:Bantukielet Luokka:Tansanian kielet
Alaskirjaus

Alaskirjaus eli arvon alennus tarkoittaa omaisuuserän tasearvon pienentämistä. Alaskirjaus voidaan tehdä osittaisena arvonalentumisena tai arvonalentumisena, jossa tasearvo nollautuu. Alaskirjaukset joudutaan tekemään tilinpäätöksen yhteydessä tilikauden lopussa, jos tase-eriä joudutaan arvostamaan uudelleen tilinpäätösajankohdan tilanteen mukaisesti. Tilinpäätöksessä saamisten arvo on selvitettävä saamiskohtaisesti. Yleisiä alaskirjattavia eriä ovat erilaiset saamiset, erityisesti kun ne arvioidaan sellaisiksi, että niitä ei saada. Yrityksillä yleisiä tällaisia ovat myyntisaamiset ja pankeilla luotot. Alaskirjauksia voidaan tehdä myös esimerkiksi varastosta ja liikearvosta. Alaskirjaus vaikuttaa tuloslaskelmassa negatiivisesti ja pienentää tulosta. Alaskirjatut myyntisaamiset vähennetään tuloslaskelmassa erässä ”Liiketoiminnan muut kulut”. Rahalainoista aiheutuneet luottotappiot vähennetään tuloslaskelman ryhmässä ”Rahoitustuotot ja -kulut”. Alaskirjaukset johtavat tappioihin, mutta nämä tappiot ”ovat vain paperilla”. Yritys voi pyrkiä tekemään alaskirjaukset siten, että niiden avulla kyetään pienentämään näytettävää tulosta ja minimoimaan veroja. Yritys voi pyrkiä tekemään alaskirjaukset kerralla tilikauden lopussa tai yhtenä kvartaalina, jolloin seuraavana tilikautena tai kvartaalina ei enää tulisi alaskirjauksia. Alaskirjauksilla voidaan myös kasvattaa seuraavien tilikausien tulosta, nimittäin kun tasearvo pienenee, pienenevät myös tasearvosta laskettavat tulevaisuuden poistot. Poistot vähennetään tuloksesta, ja poistoja pienentämällä tulos paranee vastaavalla summalla. Esimerkiksi UPM-Kymmene ja Stora Enso ovat tehneet näin.http://www.talouselama.fi/uutiset/stora+enson+tulosparannuksen+taustalla+on+tuttu+kikka/a2272664 ==Katso myös== *Luottotappio ==Lähteet== Luokka:Kirjanpito
Kirwa

Kirwa voi tarkoittaa seuraavia asioita ja henkilöitä: *rwa eli kirwa, Tansaniassa puhuttu bantukieli *Alfred Kirwa Yego (s. 1986), kenialainen juoksija *Eunice Kirwa (s. 1984), kenialais-bahrainilainen kestävyysjuoksija *Francis Kirwa (s. 1974), suomalainen juoksija *Leonard Kirwa Kosencha (s. 1994), kenialainen juoksija *Wilson Kirwa (s. 1974), kenialaissyntyinen suomalainen juoksija.
Lango (bantukieli)

Lango on Tansaniassa puhuttu bantukieli. Sitä puhuu äidinkielenään ihmistä. Langossa on aineksia kuušilaisista kielistä, ja alagwan ja burungen puhujat osaavat sitä yleisesti toisena kielenä. Langoa voidaan kirjoittaa latinalaisilla kirjaimilla, mutta äidinkielisistä puhujista alle yksi prosentti osaa kirjoittaa. Noin puolet langon puhujista osaa myös swahilia. == Lähteet == Luokka:Bantukielet Luokka:Tansanian kielet
Canada Life Building

Canada Life Building on Toronton University Avenuella sijaitseva beaux-arts -tyylinen toimistorakennus, joka toimii vakuutusyhtiö The Canada Life Assurance Companyn pääkonttorina. Rakennuksen peruskivi muurattiin 1929 ja se vihittiin käyttöön 1931 vain 18 kuukautta kestäneen rakennusurakan jälkeen. Suuren laman vuoksi alkuperäisistä rakennussuunnitelmista jouduttiin tinkimään, minkä seurauksena rakennuksen yläosasta tuli suhteettoman pieni massiiviseen alaosaan verrattuna. Vuonna 1997 Toronton kaupunginvaltuusto lisäsi rakennuksen kaupungin kulttuurihistoriallisesti merkittävien rakennusten luetteloon. == Säämerkkivalot == Tornin huipulle asennettiin vuonna 1951 värikoodatut säämerkkivalot. Päiväsaikaan ne kertovat kuluvan päivän sääennusteen ja yöaikaan tulevan päivän sääennusteen. Ennuste päivitetään neljästi vuorokaudessa viikon jokaisena päivänä ja se perustuu säähavaintoihin, joita tehdään Environment Canadan sääasemalla Pearsonin kansainvälisellä lentoasemalla. Elokuussa 2013 merkkivalot vaihdettiin LED- lampuiksi, minkä ansiosta niiden energiankulutus on vähentynyt 90 prosenttia. Merkkivalot toimivat seuraavasti: Suuri merkkivalo maston huipulla Vihreä Aurinkoista Punainen Pilvistä Välkkyvä punainen Sadetta Välkkyvä valkoinen Lumisadetta Maston sivuille kiinnitetyt merkkivalot Lamput syttyvät ylöspäin Lämpötila nousee Lamput syttyvät alaspäin Lämpötila laskee Lamput palavat tasaisesti Lämpötila ei muutu == Lähteet == == Aiheesta muualla == Luokka:Toronton toimistorakennukset
Shambala

Shambala on Tansaniassa Tangan alueella puhuttu bantukieli. Sitä puhuu äidinkielenään ihmistä. Shambalan lähimmät sukukielet ovat bondei, ngulu ja zigula. == Lähteet == Luokka:Bantukielet Luokka:Tansanian kielet
Nyamwezi

pienoiskuva|276x276px|Vihreällä alueet missä puhutaan Nyamweziä. Nyamwezi on Tansaniassa puhuttu bantukieli. Se muodostaa sukuman kielen kanssa murrejatkumon, joka käsittää yhteensä yli kuusi miljoonaa puhujaa. Muita nyamwezin läheisiä sukukieliä ovat konongo, kimbu ja sumbwa. == Nimen alkuperä == Nyamwezi on swahilin kielen alkuerää ja taroittaa "kuun kansaa." == Kielinäytteitä == # Banhu bose bubyalagwa biyagalulile, n’ikujo haki zilenganelile. # Banhu bose bina masala na wiganiki, hu kuyomba ihayilwe bitogwe giti bana ba mbyazi bumo. # Nduhu munhu kusesekwa nulu kuding’wa busese ku nguno kuguja basese nulu kuseseka kulemejiwe. == Lähteet == Luokka:Bantukielet Luokka:Tansanian kielet
Sukuma

Sukuma on Tansaniassa Shinyangan ja Mwanzan alueilla asuvien sukumien puhuma bantukieli, jota puhuu äidinkielenään 5,4 miljoonaa ihmistä. Se on läheistä sukua nyamwezin kielelle. == Lähteet == Luokka:Bantukielet Luokka:Tansanian kielet
Makonde

Makonde on Tansaniassa ja Mosambikissa puhuttu bantukieli. Sitä puhuu Tansaniassa ihmistä pääasiassa Mtwaran alueella. Mosambikissa makondella on puhujaa Cabo Delgadon maakunnassa maan koillisosassa. Makonden lähimmät sukukielet ovat jao, mwera ja machinga. == Lähteet == Luokka:Bantukielet Luokka:Tansanian kielet Luokka:Mosambikin kielet
Isojumaltenkukka

Isojumaltenkukka (Dodecatheon jeffreyi) on jumaltenkukkien sukuun kuuluva laji. Kasvi on 45–60 senttimetriä korkea. Lehdet muodostavat ruusukkeen kasvin tyvelle. Kukkien keskusta on keltainen ja terälehdet ovat syvän vaaleanpunaisia tai punavioletteja. Isojumaltenkukka kukkii joko alkukesästä tai myöhään syksyllä. Kasvi menestyy aurinkoisella tai puolivarjoisella kasvupaikalla. Maan pitää olla vähintään kohtuullisen kostea ja sen on oltava joko neutraali tai hapan. Isojumaltenkukkaa käytetään kukkalaatikoissa, kivikkoistutuksissa ja kosteikkopuutarhoissa sekä myös leikkokukkana. == Lähteet == == Aiheesta muualla == * http://www.pnwflowers.com/flower/dodecatheon-jeffreyi * http://plants.usda.gov/core/profile?symbol=DOJE Luokka:Jumaltenkukat
Nigina Abduraimova

Nigina Abduraimova (s. 7. heinäkuuta 1994 Taškent) on uzbekistanilainen tennispelaaja. Parhaimmillaan hän on ollut kaksinpelissä WTA-listan sijalla 144 syyskuussa 2014. Hän on voittanut urallaan kaksi ITF-turnausta kaksinpelissä. Abduraimova pelasi WTA-turnauksen pääsarjassa ensimmäisen kerran syntymäkaupungissaan Taškentissa syyskuussa 2009. Siellä hän voitti ensimmäisellä kierroksella Lesja Tsurenkon, mutta hävisi toisella kierroksella Stefanie Vögelelle. Syyskuussa 2014 hän pääsi välieriin Taškentin turnauksessa, jossa hän voitti muun muassa ensimmäisellä kierrokselle Lara Arruabarrenan. Välierässään hän hävisi ykköseksi sijoitetulle Bojana Jovanovskille. == Lähteet == == Aiheesta muualla == * * Luokka:Uzbekistanilaiset tennispelaajat Luokka:Vuonna 1994 syntyneet Luokka:Elävät henkilöt
Peter Hultqvist

Carl Anders Peter Hultqvist (s. 31. joulukuuta 1958) on ruotsalainen journalisti ja Ruotsin sosiaalidemokraattisen työväenpuolueen poliitikko. Hultqvist toimi Ruotsin puolustusministerinä 2014–2022. Hän on istunut valtiopäivillä vuodesta 2006 ja johtanut valtiopäivien puolustusvaliokuntaa vuosina 2011–2014. Hultqvistin äiti oli kotoisin Kuusamosta. Hänet vietiin sotalapsena Ruotsiin, jonne hän jäi pysyvästi. Hultqvist on selittänyt tämän olevan taustatekijänä hänen erityissuhteelleen Suomeen ja suomalaisiin niin henkilökohtaisella kuin poliittisella tasolla. ==Lähteet== == Aiheesta muualla == Luokka:Ruotsin sosiaalidemokraattisen työväenpuolueen poliitikot Luokka:Ruotsin puolustusministerit Luokka:Ruotsin kansanedustajat Luokka:Vuonna 1958 syntyneet Luokka:Elävät henkilöt
U (Fighting with my ghost)

U (Fighting with my ghost) on romanialaisartisti Delia Matachen kappale. Sen julkaisi Cat Music singlenä 12. kesäkuuta 2013. Kappaleen on tuottanut Surise Inc. ja sen ovat sanoittaneet Delia ja Lavinia Sima. Kappaleeseen liittyvä musiikkivideo julkaistiin videopalvelu YouTubessa 9. kesäkuuta 2013. Kappale on päässyt tähän mennessä parhaimmillaan Romanian singlelistan 46. sijalle. ==Kappalelista== Digitaalinen lataus # U (Fighting with my ghost) [Radio Edit] - 3:20 # U (Fighting with my ghost) [Instrumental] - 3:20 ==Listasijoitukset== Listat (2013) Paras Sijoitus Romania (Romanian Airplay Top 100) 46 ==Lähteet== Luokka:Vuoden 2013 kappaleet
Pikkujumaltenkukka

Pikkujumaltenkukka (Dodecatheon pulchellum) on jumaltenkukkien sukuun kuuluva laji. Kasvi on noin 15–50 cm korkea. Varsi on suora ja lehdet ovat muodoltaan soikeita, hieman munanmuotoisia. Kukkien väri vaihtelee magentasta laventelin siniseen. Sitä tavataan luonnonvaraisena Pohjois-Amerikan länsiosissa ja sitä esiintyy niityillä, vuorilla ja niiden alapuolella, rannikoilla, soilla ja muilla kosteikoilla. Laji kukki keväällä. Kasvilajilla on seitsemän alalajia. == Lähteet == == Aiheesta muualla == *Kassu – Kasvien suomenkieliset nimet: Pikkujumaltenkukka (Dodecatheon pulchellum) *ITIS: Dodecatheon pulchellum *United States Department of Agriculture (USDA): Dodecatheon pulchellum *Flora of North America: Dodecatheon pulchellum * http://www.davesgarden.com/guides/pf/go/577 Luokka:Jumaltenkukat
Evald

Evald on alkuperältään germaaninen miehen etunimi. Se on muodostettu germaanisista sanoista e, joka merkitsee lakia ja järjestystä, sekä wald, joka merkitsee hallitsevaa. Nimen on tehnyt suosituksi kaksi 600-luvun lopulla elänyttä anglo­saksista lähetyssaarnaaja, ns. Valkoinen ja Musta Evald, jotka toimivat Saksassa Reinin alueella ja kärsivät siellä marttyyrikuoleman. Heidän muisto­päivänsä on 3. lokakuuta, joka on myös suomen­ruotsalaisen kalenterin mukaan Evaldin nimipäivä. Suomessa nimi Evald on Digi- ja väestötietoviraston tietojen mukaan annettu 1900-luvun alusta vuoden 2019 loppuun mennessä 2 198 ja Ewald 85 henkilölle. == Tunnettuja Evaldeja ja Ewaldeja == * Musta ja Valkoinen Ewald (k. 692), anglosaksisia lähetyssaarnaajia * Evald Aav (1900–1939), virolainen säveltäjä * Ewald André Dupont (1891–1956), saksalainen elokuvaohjaaja * Evald Flisar (s. 1945), slovenialainen kirjailija * Ewald Hegewald, saksalainen kreikkalais-roomalaisen tyylin painija * Ewald Henttu (1879–1961), suomalainen liikemies, kauppaneuvos ja lahjoittaja * Evald Häggblom (1905–1976), ahvenanmaalainen poliitikko (RKP) ja kansakoulunopettaja * Evald Iljenkov (1924–1979), neuvostoliittolainen filosofi * Evald Ferdinand Jahnsson (1844–1895), suomalainen kirjailija, opettaja ja pappi, * Evald Jakku (1877–1968), suomalainen näytelmäkirjailija * Ewald von Kleist (1881–1954), saksalainen sotamarsalkka * Ewald-Heinrich von Kleist-Schmenzin (1922–2013), saksalainen luutnantti, heinäkuun 20. päivän salaliiton jäsen * Ewald Jürgen Georg von Kleist (1700–1748), preussilainen fyysikko, Leidenin pullon keksijä * Ewald Lienen (s. 1953), saksalainen jalkapalloilija ja valmentaja * Evald Odenwall (1873–1965), suomalainen matematiikan ja luonnontieteiden opettaja, luonnontutkija ja tutkimusmatkailija * Evald Relander (1856–1926), suomalainen opettaja, koulun- ja pankinjohtaja ja maanviljelysneuvos * Evald Rygh (1842–1913), norjalainen poliitikko * Evald Terho (1899–1970), suomalainen näyttelijä * Evald Vainio (1898–1965), suomalainen yritysjohtaja ja kauppaneuvos * Evald Virtanen (1900–1990), suomalainen vaatetehtailija == Lähteet == Luokka:Etunimet